**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 55**

На 21 юни 2018 г. в 14.00 часа се проведе заседание на Общинската избирателна комисия Стралджа при следния

ДНЕВЕН РЕД:

1.Доклад по входяща поща

*Докладчик Ани Канева*

2.Разни

ПРИСЪСТВАТ: 8 членове - Ани Канева, Янулка Иванова, Гергана Кавалджиева, Велина Хайдутова-Пенева, Донка Иванова, Елена Чакърова, Нели Радкова и Нели Стоянова.

ОТСЪСТВАТ : Галина Чапърова, Снежана Енчева , Валентин Иванов

Заседанието бе открито в 14.00 ч. и председателствано от г-жа Ани Канева – председател на комисията.

**Председателят АНИ КАНЕВА**: Уважаеми колеги, в залата присъстват 8 члена на комисията, имаме необходимия кворум за провеждане на днешното заседание.

Предлагам колегата Велина Хайдутова-Пенева за преброител при поименното гласуване.

За протоколист на днешното заседание предлагам колегата Елена Чакърова.

Който е съгласен с така направеното предложение моля да гласува.

Гласували „ За” – 8 членове - Ани Канева, Янулка Иванова, Гергана Кавалджиева, Велина Хайдутова-Пенева, Донка Иванова, Елена Чакърова, Нели Радкова и Нели Стоянова.

„Против”: няма

**Председателят АНИ КАНЕВА**: Колеги предлагам заседанието да протече при следния дневен ред:

1.Доклад по входяща поща

2.Разни

Който е съгласен с така предложения дневен ред, моля да гласува.

Гласували „ За” – 8 членове - Ани Канева, Янулка Иванова, Гергана Кавалджиева, Велина Хайдутова-Пенева, Донка Иванова, Елена Чакърова, Нели Радкова и Нели Стоянова.

„Против”: няма

Дневният ред се приема.

*По точка 1 от дневния ред :*

**Председателят АНИ КАНЕВА**: Колеги, в ОИК-Стралджа постъпи писмо от общинска администрация-Стралджа - наш вх. №199/19.06.18г., с което ни уведомяват, че от 05.12.2017г. и до настоящия момент /повече от шест месеца/, кметът на с. Александрово – Стойко Георгиев, е в трайна невъзможност да изпълнява задълженията си на кмет на кметство, поради налично заболяване. Към писмото са приложени докладна записка и шест броя болнични листи за отпуск по болест, за непрекъснат период от 05.12.17г. до 02.07.2018г. Това обстоятелство се явява предпоставка по чл.42, ал.1, т.2 от ЗМСМА за предсрочно прекратяване на пълномощията на кмета на кметство.

С оглед разпоредбата на чл.42, ал.3 от ЗМСМА, в 3-дневен срок от получаване на писмото и документите от община Стралджа, следва да изпратим уведомително писмо на кмета Стойко Георгиев, който също в 3-дневен срок от получаване на уведомителното писмо, може да направи писмено възражение пред ОИК – Стралджа. Пак в 3-дневен срок, след изтичане на срока за възражение, ОИК следва отново да проведе заседание и да се произнесем с решение по предсрочното освобождаване на кмета, по повод постъпилите в комисията документи.

В тази връзка определям дежурство на членове на комисията утре на 22.06.18г., което да се осъществи от мен и Гергана Кавалджиева, с която съвместно да извършим съответните справки, да подготвим необходимите документи, да изготвим уведомително писмо до кмета на с.Александрово и да му го връчим.

*По точка 2 от дневния ред* :

**Председателят АНИ КАНЕВА:** Колеги, уведомявам ви, че следва да се извърши и справка в архива на ОИК, от която да се установят решението ни, с което сме обявили Стойко Георгиев за избран за кмет на кметство – с.Александрово, както и издаденото му за избора удостоверение, което подлежи на анулиране. Ако му бъдат прекратени правомощията, да се укаже на същият да върне издаденото му удостоверение.

След изтичане на срока за възражение по чл.42, ал.3 от ЗМСМА, след извършване на всички справки и установяване на документите, които ви посочих, следва да изготвим проект на решение по повод постъпилите документи, да проведем заседание и да се произнесем по казуса с решение.

В тази връзка определям дежурство на членове на комисията, което да се осъществи от мен, Нели Стоянова и Нели Радкова, с които съвместно ще подготвим необходимите документи, ще извършим подготовка на следващото заседание на комисията и ще изготвим проект на решение по повод предсрочното прекратяване на правомощията на кмета на с.Александрово. За датата на това дежурство, Стоянова и Радкова ще бъдат уведомени по телефона, след като изтече 3-дневния срок за възражение на кмета на кметството.

Колеги, има ли изказвания по точките от дневния ред? Не се правят.

Поради изчерпване на дневният ред, закривам днешното заседание и насрочвам следващо заседание на комисията, за чиято дата и час ще ви уведомя допълнително, понеже на този етап не мога да определя дата, тъй като не знаем кога кметът на с.Александрово ще получи уведомителното писмо и кога ще изтече 3-дневният му срок за възражение.

Заседанието на ОИК-Стралджа приключи в 14.50 ч.

Председател:

Ани Канева

Секретар:

Гергана Кавалджиева